ส่งเสริมผ้าบาติกลายหินอ่อนแห่งเดียวในยะลา สู่ตลาดออนไลน์
ผศ.ดร.ทิพยวรรณ นิลทยา ประธานชมรมแม่บ้านมหาดไทยจังหวัดยะลา พร้อมด้วยกรรมการแม่บ้านมหาดไทยจังหวัดยะลา และนายเสรี จิตรเวช พัฒนาการจังหวัดยะลา เข้าเยี่ยมชมกลุ่มทำผ้าบาติก หรือกิจกรรมเส้นด้ายบนลายผ้า ซึ่งมีนายอาดือนัน กาปา เป็นประธานกลุ่มอาดือนันบาติก ณ บ้านเลขที่ 20 ซอยสง่าอุทิศ ถนนผังเมือง 5 เขตเทศบาลนครยะลา สำหรับลายผ้าบาติกที่เป็นลายหินอ่อน นำแบบมาจากหินอ่อนยะลาที่มีชื่อเสียงของจังหวัด มาทำเป็นลายผ้าบาติก ดูแล้วงดงามเป็นอย่างยิ่งและเป็นแห่งเดียวในยะลา พร้อมกันนี้ พัฒนาการจังหวัดยะลา เตรียมให้การสนับสนุนออกสู่ตลาดออนไลน์ โดยมีนักขายออนไลน์ที่เก่งออกขายทางออนไลน์ เพื่อสนับสนุนกลุ่มผ้าบาติกดังกล่าว และทางชมรมแม่บ้านมหาดไทยจังหวัดยะลา ก็จะสนับสนุนให้เป็นของฝากจากเมืองยะลาอีกด้วย ประธานชมรมแม่บ้านมหาดไทยจังหวัดยะลา กล่าวว่า เป็นนโยบายของกลุ่มแม่บ้านมหาดไทย เพื่อที่จะแสดงให้เห็นว่า ในเมื่อเรามีของดีที่เป็นเอกลักษณ์ของจังหวัด อย่างเช่นที่เป็นผ้าบาติก หรือสิ่งทอ ที่เป็นของพื้นเมือง อยากให้ทางแม่บ้านมหาดไทยระดับจังหวัด ได้ให้การสนับสนุน ซึ่งทุกภาคส่วนต้องช่วยกันไม่ว่าจะเป็นชุมชน หรือชาวบ้านในพื้นที่ได้ช่วยกันพัฒนาการจังหวัดยะลา กล่าวว่า ในการส่งเสริมการผลิตผ้าบาติกในพื้นที่จังหวัดยะลา และการตลาดที่จะส่งต่อไปยังจังหวัดอื่นๆ นั้น ในส่วนของจังหวัดยะลา จะมีการแสดงสินค้าพื้นเมืองในบริเวณศาลากลางจังหวัดยะลาอยู่แล้ว ใครสนใจก็สามารถแวะเวียนไปหาชมและซื้อได้ ส่วนที่เป็นตลาดออนไลน์ ซึ่งทางจังหวัดก็ได้มีนักการตลาดรุ่นใหม่  เข้ามาเสริมในการจำหน่ายสินค้าทางโดยการไลฟ์สด อีกทางหนึ่งด้วย